Persies val lelik vas | Netwerk24
Persies val lelik vas
Deur Boetie Hattingh 11 Maart 2019 06:00
Worcester Perseverance het Saterdag 2 Maart sy rieme in Ceres styfgeloop toe Ceres hom 57-12 in ’n vriendskaplike wedstryd oorrompel het.
Ceres, wat van die begin van die wedstryd in beheer was, het sy groot en swaar pak voorspelers mooi gebruik. Die spelers het toegesien dat hulle altyd oor die voordeellyn kom en die bal aan sy gevaarlike agterlyn besorg wat Persies hoofbrekens besorg het.
Die span het die telbord gereeld aan die rol gehou en was in ’n stadium 21-0 voor.
Persies het egter gereeld teruggeveg, maar as hy die bal in die hande gehad het, was hy gevaarlik, maar oorgretig, en hanteerfoute was sy ondergang. Hy het stadig maar seker teruggeveg en met rustyd was die telling 21-12 vir Ceres.
Met die begin van die laaste 40 minute het Ceres die krane behoorlik oopgedraai. Persies het droewig probeer wal gooi, maar Ceres se samespel was net een te veel vir Persies – veral met sy pak voorspelers wat ’n belangrike rol in die wedstryd gespeel het.
Persies het egter tot die einde aanhou veg en nooit moet opgegee nie. Persies se puntemakers was die heelagter Chandrou Jeftha (’n drie en ’n doelskop) en Jubilian Titus. Persies se tweede span het 32-7 vasgeval en die derde span het gelykop (8-8) gespeel.
Hierdie Saterdag (9 Maart) speel Persies teen Villa in ’n voorwedstryd van die Gold-Cup in Bolandpark-stadion.
HOOGTEPUNTE: Nieu-Seeland klop Suid-Afrika met 23-13